ΓΡΑΠΤΗ ΕΡΩΤΗΣΗ E-1230/00

υποβολή: Erik Meijer (GUE/NGL) προς την Επιτροπή

(14 Απριλίου 2000)

Θέμα: Αντίθετες προς τις ευρωπαϊκές οδηγίες δοκιμαστικές γεωτρήσεις της ΝΑΜ στο ολλανδικό εθνικό δρυμό de Biesbosch, που προστατεύεται δυνάμει της Ευρωπαϊκής οδηγίας για την προστασία των πτηνών

1. Θυμάται άραγε η Επιτροπή τις απαντήσεις της στις γραπτές ερωτήσεις αριθ. Ε-0330/00(1) και Ρ-0179/00(2) με θέμα τις δοκιμαστικές γεωτρήσεις προς αναζήτηση φυσικού αερίου στον Εθνικό Δρυμό de Biesbosch στην Ολλανδία, σύμφωνα με τις οποίες

α) η Επιτροπή δηλώνει ότι δεν είναι ενήμερη για το θέμα"

β) ο Εθνικός Δρυμός de Biesbosch θα έπρεπε να αναγνωρισθεί ως ειδική ζώνη προστασίας για την διατήρηση των πτηνών, αλλά οι ολλανδικές αρχές δεν έχουν λάβει ακόμα τα σχετικά μέτρα"

γ) κατά τη νομολογία του Δικαστηρίου, μία περιοχή που πρόκειται να αναγνωρισθεί ως ειδική ζώνη προστασίας πρέπει να προστατεύεται σύμφωνα με το άρθρο 6, παράγραφοι 3 και 4 και το άρθρο 7 της οδηγίας 92/43/ΕΟΚ(3).Η Επιτροπή λαμβάνει τα απαραίτητα μέτρα για να διασφαλίσει ότι στην προκειμένη περίπτωση η περιβαλλοντική νομοθεσία της Κοινότητας θα τηρηθεί πλήρως;

2. Μπορεί η Επιτροπή να επιβεβαιώσει ότι κατά παρέκκλιση από τις απαντήσεις της στις προαναφερθείσες γραπτές ερωτήσεις αριθ. Ε-0330/00 και Ρ-0179/00 ο Εθνικός Δρυμός de Biesbosch στην Ολλανδία, έχει εν τω μεταξύ ληφθείπόψη όσον αφορά την οδηγία για την προστασία των πτηνών, δεν καλύπτεται ωστόσο από τον νόμο για την προστασία της φύσης;

3. Σύμφωνα με το άρθρο 6, παράγραφος 3, της οδηγίας 92/43/ΕΟΚ για κάθε σχέδιο που ενδέχεται να έχει σημαντικές επιπτώσεις σε μία ειδική ζώνη προστασίας πρέπει να εκπονηθεί περιβαλλοντική αξιολόγηση και δεν επιτρέπεται να χορηγηθεί άδεια παρά μόνον εφόσον επιτευχθεί βεβαιότητα ότι τα φυσικά χαρακτηριστικά της συγκεκριμένης περιοχής δεν πρόκειται να θιγούν. Συμμερίζεται η Επιτροπή την άποψη τουπογράφοντος ότι ένας γενικός έλεγχοςπό το πρίσμα της οδηγίας για την προστασία των πτηνών και της οδηγίας για τους οικοτόπους όπως πραγματοποιήθηκε από το Υπουργείο Οικονομικών Υποθέσεων (βλέπε την επιστολή της Υπουργού κ. Jorritsma της 24ης Ιανουαρίου 2000) πρέπει να θεωρηθεί ως ανεπαρκής για να επιτευχθεί αυτή η απαραίτητη βεβαιότητα ότι τα φυσικά χαρακτηριστικά της περιοχής δεν πρόκειται να θιγούν;

4. Το άρθρο 6, παράγραφος 3, της Συνθήκης 92/43/ΕΟΚ καθορίζει επίσης ότι πρέπει να δοθούν δυνατότητες συμμετοχής στην λήψη των αποφάσεων στις αρμόδιες αρχές. Σε όσους διαμαρτυρήθηκαν και ζήτησαν να έχουν πρόσβαση στα στοιχεία σχετικά με την τοποθεσία των γεωτρήσεων για την αναζήτηση φυσικού αερίου ανακοινώθηκε ότι πρόκειται για απόρρητα επιχειρησιακά στοιχεία της ολλανδικής εταιρείας πετρελαίου (ΝΑΜ) και, ως εκ τούτου, δεν τους απεστάλη ο χάρτης με τις προγραμματισμένες τοποθεσίες. Μόνον κατόπιν χορήγησης της άδειας γνωστοποιήθηκε ότι η τοποθεσία των γεωτρήσεων συμπίπτει με την κεντρική περιοχή του Εθνικού Δρυμού de Biesbosch. Συμμερίζεται η Επιτροπή την άποψη τουπογράφοντος ότι όσον αφορά τις δυνατότητες συμμετοχής στη λήψη των αποφάσεων δεν έχουν τηρηθεί οι διατάξεις του άρθρου 6, παράγραφος 3;

5. Είναι διατεθειμένη η Επιτροπή να απευθυνθεί στην αρμόδια αρχή, το Ολλανδικό Υπουργείο Οικονομικών Υποθέσεων, σχετικά με την μη τήρηση των όρων που προβλέπονται στην προαναφερθείσα οδηγία ΕΟΚ;

6. Συμμερίζεται η Επιτροπή την άποψη τουπογράφοντος ότι, εφόσον διαπιστώσει η ίδια ότι η αρμόδια αρχή δεν τήρησε τις διατάξεις της προαναφερθείσας οδηγίας ΕΟΚ σχετικά με τον προσεκτικό έλεγχο επαρκούς διασφάλισης αυτής της σημαντικής φυσικής περιοχής παλιρροιακών γλυκώνδάτων, του Εθνικού Δρυμού de Biesbosch, θα πρέπει να αποσυρθεί η άδεια; Εάν ναι, είναι διατεθειμένη η Επιτροπή να προβεί στα απαραίτητα διαβήματα για να προωθήσει την επίτευξη του σκοπού αυτού;

(1) ΕΕ C 330 E της 21.11.2000, σελ. 129.

(2) ΕΕ C 330 E της 21.11.2000, σελ. 99.

(3) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(19 Μαΐου 2000)

Όπως δηλώνεται στην απάντηση στις γραπτές ερωτήσεις P-0179/00 του κου de Roo(1) και Ε-330/00 του κου Meijer(2), η Επιτροπή απέστειλε επιστολή στις Κάτω Χώρες ζητώντας πληροφορίες για την εφαρμογή της οδηγίας 79/409/EOK του Συμβουλίου, της 2 Ιανουαρίου 1979, περί διατηρήσεως των αγρίων πτηνών(3) και της οδηγίας 92/43/EOK του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(4), σχετικά με το Biesbosch. Το Biesbosch έχειποδειχθεί ως ζώνη ειδικής προστασίας (SPA) κατά την έννοια της οδηγίας 79/409/EOK και έχει προταθεί ως ζώνη ειδικού κοινοτικού ενδιαφέροντος (SCI), επίσης κατά την έννοια της οδηγίας 92/43/EOK.

Στην επιστολή της η Επιτροπή ζητά από τις Κάτω Χώρες πληροφορίες για το εάν πραγματοποιήθηκε κατάλληλη αξιολόγηση, όπως ορίζεται στο άρθρο 6 παράγραφος 3 της οδηγίας 92/43/EOK, σχετικά με τις επιπτώσεις που το έργο θα μπορούσε να έχει στο Biesbosch και, εν τοιαύτη περιπτώσει, ποια είναι τα αποτελέσματα της αξιολόγησης. Η Επιτροπή ρωτά επίσης εάν έχει ζητηθεί η γνώμη του κοινού.

Η Επιτροπή δεν έχει λάβει ακόμα απάντηση από τις Κάτω Χώρες, η οποία θεωρείται ήδη καθυστερημένη. Συνεπώς, απέστειλε δεύτερη επιστολή στις Κάτω Χώρες ζητώντας απάντηση το συντομότερο δυνατόν.

Έως ότου ενημερωθεί η Επιτροπή για τα αποτελέσματα της αξιολόγησης δεν είναι σε θέση να κρίνει τις δυνατότητες εφαρμογής της οδηγίας 79/409/EOK και της οδηγίας 92/43/EOK, ιδίως του άρθρου 6 παράγραφος 4 της τελευταίας οδηγίας, στο εν λόγω έργο.

Η εφαρμογή της οδηγίας 79/409/EOK και της οδηγίας 92/43/EOK είναι πρωτίστως ευθύνη του ενδιαφερόμενου κράτους μέλους. Η μόνη ευθύνη της Επιτροπής είναι να ελέγξει εάν το κράτος μέλος έχει τηρήσει τις απαιτήσεις των εν λόγω οδηγιών.

Οι απαιτήσεις του άρθρου 6 παράγραφος 4 της οδηγίας 92/43/EOK ισχύουν μόνο εάν τα αποτελέσματα της αξιολόγησης που μνημονεύεται στο άρθρο 6 παράγραφος 3 της οδηγίας καταδεικνύουν ότι το έργο θα έχει σημαντικές επιπτώσεις στο Biesbosch. Προς το παρόν, η Επιτροπή δεν έχει ενδείξεις ότι πρέπει να ληφθούν μέτρα, όπωςποδεικνύεται στην ερώτηση, πριν ληφθεί η απάντηση από τις Κάτω Χώρες. Δεν έχει ακόμα ενδείξεις ότι έχει ήδη πραγματοποιηθεί παράβαση της οδηγίας 79/409/EOK ή της οδηγίας 92/43/EOK.

(1) ΕΕ C 330 E της 21.11.2000, σελ. 99.

(2) ΕΕ C 330 E της 21.11.2000, σελ. 129.

(3) ΕΕ L 103 της 25.4.1979.

(4) ΕΕ L 206 της 22.7.1992.